የመራጮች ተደጋጋሚ ጥያቄዎች

በዩናይትድ ስቴትስ ውስጥ የምርጫ አስተዳደር በጣም ያልተማከለ ነው እያንዳንዱ ግዛት የምርጫ ሂደቶችን የሚቆጣጠሩ

ልዩ ህጎች አሉት። የፌደራል ህግ ግዛቶቹ ማክበር ያለባቸውን አንዳንድ ዝቅተኛ ደረጃዎችን ያቀርባል። ስለዚህ በጣም ጥሩ

የሆነው የተግባር ምዝገባ እና የድምጽ መረጃ ምንጭ የእርስዎ የአካባቢ ምርጫ ቢሮ ነው።

ወደ የግዛትዎ ወይም የአከባቢዎ የምርጫ ድረ-ገጽ ፈጣን ሊንኮችን እና የአካባቢ ምርጫ ቢሮዎን ለማግኘት

eac.gov/vote ን ይጎብኙ።

ተጨማሪ የመራጭ ተደጋጋሚ ጥያቄዎች፡- 

• የግዛት ምርጫ ዳይሬክተሮች ብሔራዊ ማህበር (NASED)

• የግዛት ጸሃፊዎች ብሔራዊ ማህበር (NASS)

 

ምርጫዎች እንዴት እንደሚሠሩ

በእኔ ግዛት ምርጫን የሚመራው ማነው? 

እያንዳንዱ ግዛት በክልልና በፌዴራል ምርጫዎች ላይ የመቆጣጠር ወይም የማማከር ሚና የሚጫወት ዋና የምርጫ ባለሥልጣን

አለው። ነገር ግን፣ ምርጫዎች በአብዛኛው የሚካሄዱት በካውንቲ ደረጃ ነው፣ ምንም እንኳን በአንዳንድ ክልሎች ከተሞች ወይም

የከተማ መስተዳድሮች ምርጫ ቢያካሂዱም። በተመሳሳይ ሁኔታ ሁለት ግዛቶች ምርጫን አያስተዳድሩም፣ እና በአንድ ግዛት ውስጥ

ልዩነቶች ሊኖሩ ይችላሉ። ምርጫ በአንድ ግለሰብ ወይም በመምሪያ፣ በቦርድ ወይም በምርጫ ኮሚሽን፣ ወይም ሁለት ወይም

ከዚያ በላይ በሆኑ አካላት ጥምረት ሊካሄድ ይችላል። 

በአሜሪካ ውስጥ የምርጫ አስተዳደር በጣም ያልተማከለ ነው። በዩስኤ ውስጥ ከ10,000 በላይ የምርጫ አውራጃዎች አሉ።

የነዚህ አውራጃዎች መጠን ይለያያል፣ ትንንሾቹ ከተሞች ጥቂት በመቶዎች የሚሆኑ የተመዘገቡ መራጮች ብቻ ያላቸው እና

በሀገሪቱ ውስጥ ትልልቅ የሚባሉት አውጃዎች ከ 5 ሚሊዮን በላይ ይኖራቸዋል። የአካባቢ ምርጫ ባለሥልጣኖች እንዲሁ

በቅድመ ምርጫ ወቅት እና በምርጫ ቀን መራጮችን በሚረዱ በሰለጠኑ የምርጫ ባለሙያዎች (ብዙውን ጊዜ የሁለት ፓርቲ) 

ይደገፋሉ። በማጣራት ተግባሩ፣ EAC የምርጫ አስፈፃሚዎችን ለመርዳት መመሪያ እና ምርጥ ተሞክሮዎችን ይሰጣል፣ ነገር ግን

EAC የምርጫ ተቆጣጣሪነት ቦታ የለውም። 

በእርስዎ ግዛት ውስጥ ማን ምርጫ እንደሚያስተዳድር eac.gov/vote ን በመጎብኘት የበለጠ ይወቁ። 

 

አንድ የምርጫ ሰራተኛ ምን ተግባራት ያከናውናል? በበጎ-ፈቃደኝነት እንዴት መስራት እችላለሁ? 
ምርጫን ለማካሄድ የምርጫ ሰራተኞች በጣም አስፈላጊ ናቸው። የምርጫ ሰራተኞች በምርጫ እለት ጧት ድምፅ መስጫውን

የመክፈት፣ መራጮችን እያዩ ማስገባት እና የድምፅ መስጫ መስጠት፣ መራጮችን ማገዝ፣ የምርጫ ህጎችን እና ሂደቶችን

መተግበር፣ የድምፅ መስጫ, የድምፅ መስጫ መሳሪያዎች እና አቅርቦቶች የቁጥጥር ሰንሰለትን መጠበቅ፣ የድምፅ መስጫ ቦታውን

መዝጋት፣ እና የገቡትን የመራጮች ቁጥር በቦታው ከተሰጡት የድምጽ መስጫ ወረቀቶች ብዛት ጋር በማስታረቅ ሃላፊነት

አለባቸው።

በተለምዶ፣ የድምጽ መስጫ ሰራተኞች በአካባቢያዊ ምርጫ ባለስልጣናት የሰለጠኑ እና በቡድን የሚሰሩ ናቸው (ብዙውን ጊዜ

የሁለት ፓርቲ ጥምረት)። የምርጫ ሠራተኞች የምርጫ ሕጎችን ለማክበር እና የምርጫውን ደህንነት ለመጠበቅ ቃለ መሃላ

ይፈፅማሉ።

በግዛትዎ ውስጥ እንደ የምርጫ ሰራተኛ እንዴት መመዝገብ እንደሚችሉ መረጃ ለማግኘት የአካባቢ ምርጫ ቢሮዎን ያነጋግሩ

ወይም helpamericavote.gov ን ይጎብኙ። 

ምርጫውን ማን ሊታዘብ ይችላል? 

የምርጫ ታዛቢዎች፣ አንዳንድ ጊዜ “የድምፅ መስጫ ታዛቢዎች” ተብለው የሚጠሩት የህዝብ አባላት ሆነው የምርጫውን ሂደት

የሚታዘቡ ናቸው። እያንዳንዱ ግዛት ምርጫውን ማን ሊታዘብ እንደሚችል የራሱ ህግ እና አሰራር አለው ነገር ግን በአጠቃላይ

የምርጫ ታዛቢዎች እንደ የፖለቲካ ፓርቲ ወይም ከፓርቲ ውጪ ያሉ ቡድኖች፣ የእጩ ተወካዮች፣ የአለም አቀፍ ታዛቢዎች፣

መርጠው የወጡ ቡድኖች፣ ምሁራን ወይም የሚመለከታቸው የፌዴራል እና የግዛት ኤጀንሲዎች አባል ሊሆኑ ይችላሉ።

የምርጫ ታዛቢ ሚና የመራጮችን ግላዊነት ሳይጥስ ወይም ምርጫውን ሳያስተጓጉል ምርጫውን መመልከት እና መከታተል ነው።

የምርጫ ታዛቢዎችን የሚያስተዳድሩት ሕጎች እንደየግዛቱ ይለያያሉ። በማህበረሰብዎ ውስጥ ስላለው የምርጫ ታዛቢዎች መብቶች

እና ግዴታዎች የበለጠ መረጃ ለማግኘት የአካባቢ ምርጫ ቢሮዎን ያነጋግሩ። በግዛትዎ ውስጥ ስለምርጫ ምልከታ

eac.gov/vote ን በመጎብኘት ተጨማሪ ያግኙ።

የምርጫ ውጤቶችን የት አገኛለው? 

የቅድመ ምርጫ ውጤቶች በምርጫ እለት ምርጫው ከተዘጋ በኋላ በአካባቢ ባለስልጣናት ለክልል ምርጫ አስፈፃሚዎች

ይተላለፋል። ከዚያም ኦፊሴላዊ ያልሆኑ ውጤቶች በስቴቱ የምርጫ ድረ-ገጽ ላይ ይለጠፋሉ እና ለመገናኛ ብዙሃን ሪፖርት

ይደረጋሉ፡፡ የምርጫ አስፈፃሚዎች ጊዜያዊ ድምጽ መስጫዎችን፣ ቀሪዎችን እና የፖስታ ድምፅ መስጫዎችን እና በወታደራዊ እና

የባህር ማዶ መራጮች የተሰጡ ድምፆችን ጨምሮ ሁሉንም ብቁ የሆኑ ድምጽ መስጫዎች መቁጠራቸውን ሲቀጥሉ እነዚያ

የመጀመሪያ ውጤቶች ከምርጫ ቀን በኋላ ሊለወጡ ይችላሉ። ሁሉም የድምጽ መስጫ ወረቀቶች ከተቆጠሩ፣ ከአስተያዩዋቸው እና

ማጣሪያ በሚባለው ነገር ከተረጋገጡ በኋላ፤ የመጨረሻዎቹ ውጤቶች ተለጥፈው ሪፖርት ይደረጋሉ፤ ይህም ብዙ ቀናት ወይም

አንዳንዴ ሳምንታት ሊወስድ ይችላል።

ስለግዛት ምርጫ ውጤቶች መረጃ ለማግኘት ወደ የእርስዎ ግዛት ወይም አካባቢ ምርጫ ድረ-ገጽ ፈጣን ሊንኮችን ለማግኘት

eac.gov/voteን ይጎብኙ።

ከምርጫ ምሽት በኋላ የምርጫ ውጤቶች ለምን ይቀየራሉ? የምርጫው ውጤቶች መቼ ነው

የሚጠናቀቁት? 

የምርጫ አስፈፃሚዎች በተቻለ መጠን በምርጫ ምሽት ብዙ ድምጽ ይቆጥራሉ፣ ነገር ግን የምርጫ ምሽት ውጤቶች ኦፊሴላዊ

ያልሆኑ እና የመጨረሻ አይደሉም። የፖስታ፣ ጊዜያዊ እና ወታደራዊ እና የባህር ማዶ የምርጫ ወረቀቶች እንዴት እንደሚቆጠሩ

አስመልክቶ እያንዳንዱ ግዛት የተለያዩ ህጎች አሉት። ለምሳሌ፣ አንዳንድ ግዛቶች በምርጫ ቀን ሁሉም የፖስታ ድምፅ መስጫዎች
ገቢ እንዲሆኑ ይጠይቃሉ። ሌሎች ደግሞ በምርጫ ቀን በፖስታ ተልኮ እና በተወሰነ ቀን ከደረሰ የፖስታ ድምፅ መስጫዎች

እንዲቆጠሩ ይፈቅዳሉ። 

ሁሉም የድምጽ መስጫ ወረቀቶች ከገቡ በኋላ ማጣራቱ ይጀምራል፡፡ ይህ ሂደት ብዙውን ጊዜ በመራጮች ቁጥር እና በድምጽ

መስጫዎች ብዛት መካከል ያሉ ልዩነቶችን ለመለየት እና ለመፍታት የድምፅ ድምርን መተንተንን ያካትታል። አብዛኛዎቹ ክልሎች

የድምፅ ድምር ትክክለኛ መሆናቸውን የበለጠ ለማረጋገጥ ኦዲት ያደርጋሉ። 

አንዴ ማጣራቱ (እና በብዙ ግዛቶች ውስጥ ኦዲት) ከተጠናቀቀ በኋላ፤ የምርጫው ውጤት እንደ የመጨረሻ ውጤት ይረጋገጣል፡፡

ስለ ምርጫ ውጤቶች፣ ማጣራት እና ማረጋገጥ የበለጠ መረጃ ለማግኘት፣ ይመልከቱ፡ https://www.eac.gov/electionofficials/election-results-canvass-and-certification 

አንዳንድ ውድድሮች ወይም ምርጫዎች ከማረጋገጫ ሂደቱ በኋላ እንደገና ሊቆጠሩ ይችላሉ ምክንያቱም ውድድሩ ቅርብ ስለነበረ

ወይም እጩ ወይም የፍላጎት ቡድን ስለጠየቀ። የድጋሚ ቆጠራዎች ከኦዲቶች የሚለዩት በውድድር ውስጥ ያለ እያንዳንዱ የምርጫ

ካርድ ወይም በምርጫው ውስጥ የተካተቱ የውድድር ክፍሎች በድጋሚ ስለሚቆጠሩ የምርጫው ይፋዊ ውጤትም ሊለወጥ

ስለሚችል ነው።

የድምጽ መስጫ ስርዓቶች ደህንነታቸው የተጠበቀ ነው? 

ለታማኝ ምርጫዎች የምርጫ ሥርዓቶች ደህንነት በጣም አስፈላጊ ነው። የምርጫ እርዳታ ኮሚሽን (EAC) በፈቃደኝነት ላይ

የተመሰረተ የድምፅ አሰጣጥ ስርዓት መመሪያዎችን (VVSG) ያዘጋጃል፤ እነዚህም የደህንነት እና የታማኝነት ደረጃዎችን ጨምሮ 

የድምጽ መስጫ ስርዓቶች ማረጋገጫ ለማግኘት ማሟላት ያለባቸው የመስፈርቶች እና የአስፈላጊ ነገሮች ስብስብ ነው፡፡ EAC 

በተጨማሪም የድምፅ መስጫ ስርዓቶችን ለእነዚህ መመዘኛዎች የሚፈትሹ የድምጽ መስጫ ቤተ ሙከራዎችን እውቅና ሰጥቷል።

በEAC የፈተና እና የምስክር ወረቀት ፕሮግራም ውስጥ መሳተፍ በፈቃደኝነት ነው፣ ነገር ግን አብዛኛዎቹ ግዛቶች የ EACን የፈተና

እና የምስክር ወረቀት ፕሮግራም ይጠቀማሉ። ግዛቶች ለድምጽ መስጫ ስርዓቶች ጥብቅ መስፈርቶችን ለማውጣትም ሊመርጡ

ይችላሉ። 

እያንዳንዱ የግዛት እና የአካባቢ አስተዳደር የድምጽ አሰጣጥ ሂደቱን ደህንነት ለማስጠበቅ እና የምርጫ ውጤቶቹ እምነት

እንዲጣልባቸው ለማድረግ የጋራ ግንዛቤ ያላቸውን ሂደቶች እና መሳሪያዎችን ይጠቀማል። የተለመዱ ምርጥ ተሞክሮዎች

መቆለፊያዎችን መጠቀም፣ ያልተነካኩ እንደሆኑ የሚያሳዩ ማህተሞችን፣ የደህንነት ካሜራዎችን፣ ከምርጫ በፊት እና በኋላ የስርዓት

ሙከራዎችን፣ ኦዲቶችን እና የአካል እና የሳይበር ደህንነት የፍቃድ መቆጣጠሪያዎችን መጠቀም ያካትታሉ። እያንዳንዱ ግዛት

እነዚህ ህጎች እና ሂደቶች በጥብቅ መከበራቸውን የሚያረጋግጥ ዋና የምርጫ ባለስልጣን አለው። 

ለድምጽ መስጫ ስርዓቶች የተለመዱ የደህንነት እርምጃዎች፡

• የተፈተኑ እና የተረጋገጡ የምርጫ ስርዓቶችን መግዛት 

• ሁሉንም መሳሪያዎች በአካባቢያዊ ህጎች እና ደንቦች መሰረት ፕሮግራም ማድረግ

• ከምርጫ በፊት የድምፅ መስጫ መሳሪያዎችን ትክክለኛነት መሞከር 

• ከሁለት ፓርቲ የምርጫ ሰራተኞች እና ታዛቢዎች ጋር ምርጫ ማካሄድ 

• ድምጽ የተሰጠባቸውን የምርጫ ወረቀቶች ጠቅላላ ቁጥር ከጠቅላላው የመራጮች ቁጥር ጋር መዛመዱን ማረጋገጥ 

• የድምፅ መስጫ መሳሪያዎች በትክክል ድምጾችን መቁጠራቸውን ለማረጋገጥ የድምፅ መስጫ ካርዶችን ኦዲት ማድረግ 
• ሁሉንም የድምጽ መስጫ ካርዶች እና የድምጽ መስጫ መሳሪያዎች ከአንድ ቡድን ወይም ቦታ ወደ ሌላ ማዘዋወሩ

ቢያንስ በሁለት(በትክክል ከሁለት ፓርቲዎች) ምስክሮች መመዝገብ እና ማረጋገጥ

• የአካላዊ ደህንነት መዳረሻ መቆጣጠሪያዎችን ማስጠበቅ

የድምፅ መስጫዎች ሁልጊዜ ምርጫውን በሚያካሂዱ የአካባቢ ምርጫ አስፈፃሚዎች ቁጥጥር ውስጥ ይቆያል። የድምፅ

መስጫዎቹም የኦዲት ወይም የድጋሚ ቆጠራ አካል ሆነው እንዲታዩ ከምርጫው በኋላ በአስተማማኝ ሁኔታ መቀመጥ አለባቸው።

ስለ ምርጫ ደህንነት ተጨማሪ መረጃ ለማግኘት፣ ይመልከቱ፡ https://www.eac.gov/voters/election-security. 

በግዛትዎ ውስጥ ስላለው የምርጫ ደህንነት መረጃ ወደ የእርስዎ ግዛት ወይም የአከባቢ ምርጫ ድረ-ገጽ ፈጣን ሊንኮችን

ለማግኘት eac.gov/voteን ይጎብኙ።

የምርጫውን ውጤት ማመን እችላለሁ? 

የምርጫው ውጤት እምነት የሚጣልበት መሆኑን ለህዝቡ ለማረጋገጥ ብዙ ሂደቶች እና አካሄዶች አሉ። የምርጫ አስፈፃሚዎች

በምርጫ አስተዳደር ውስጥ ብዙውን ጊዜ የግዛታቸው ስልጠና እና ሙያዊ ትምህርት ይቀበላሉ፡፡ ሁሉም ማለት ይቻላል

የምርጫው ሂደት ሁሉንም የምርጫ ህጎች ለማክበር እና የምርጫውን ደህንነት ለመጠበቅ ቃለ መሃላ የገቡ ሁለት ወይም ከዚያ

በላይ የሰለጠኑ ባለስልጣናት ተሳትፎ ይጠይቃል። የምርጫ ታዛቢዎች፣ አንዳንድ ጊዜ “የድምፅ መስጫ ተመልካቾች” ተብለው

የሚጠሩት ምርጫውን ለመከታተል ወይም ለመታዘብ ሊገኙ ይችላሉ፡ 

የድምጽ መስጫ ማሽኖች፣ የድምጽ መስጫ ስካነሮችን ጨምሮ ታይተው በተወሰኑ የትክክለኛነት ደረጃዎች የተረጋገጡ ናቸው።

አብዛኛዎቹ ግዛቶች ከእያንዳንዱ ምርጫ በፊት በድምጽ መስጫ ስርዓቶች ላይ የሎጂክ እና ትክክለኛነት ፈተናዎችን ይጠይቃሉ።

ከቅድመ-ምርጫ ሙከራ በተጨማሪ፣ አብዛኛዎቹ ክልሎች ከእያንዳንዱ ምርጫ በኋላ ኦዲት ያስፈልጋቸዋል። በኦዲት ወቅት

የምርጫ አስፈፃሚዎች የማሽን ቆጠራውን ትክክለኛነት ለማረጋገጥ የወረቀት ምርጫዎችን ይገመግማሉ። ኦዲቶች የምርጫ

ኮሮጆዎች እንደታሰበው መቆጠራቸውን እና የምርጫው ውጤት አስተማማኝ መሆኑን ያረጋግጣሉ። ስለ ኦዲት ተጨማሪ መረጃ በ

EAC ዘገባ የምርጫ ኦዲት በመላው ዩናይትድ ስቴትስ ላይ ሊገኝ ይችላል። 

በግዛትዎ ውስጥ የድምፅ መስጫዎች እንዴት እንደሚቆጠሩ መረጃ ለማግኘት ወደ የእርስዎ ግዛት ወይም የአከባቢ ምርጫ ድረገጽ ፈጣን ሊንኮችን ለማግኘት eac.gov/voteን ይጎብኙ።

የምርጫ አስፈፃሚዎች አንድ ሰው ሁለት ጊዜ እንዳይመርጥ እንዴት ይከለክላሉ? 

የዲሞክራሲ አንዱ መሰረታዊ መርሆች እያንዳንዱ ሰው አንድ ድምጽ ብቻ ነው ያለው። የምርጫ አስፈፃሚዎች መራጮች በምርጫ

አንድ ድምጽ ብቻ እንዲሰጡ ወይም መራጩ ከአንድ በላይ ድምጽ ከሰጠ (ማለትም በፖስታ ድምፅ መስጫ ድምጽ ከሰጠ እና

በምርጫ ቀን በአካል ተገኝቶ ድምፅ ለመስጠት ቢሞክር) አንዱ ድምጽ ብቻ መቆጠሩን ለማረጋገጥ ብዙ እርምጃዎችን ይወስዳሉ።

ይህንን ለማድረግ የምርጫ አስፈፃሚዎች ወቅታዊ እና ትክክለኛ የመራጮች ዝርዝሮችን የመጠበቅ ሃላፊነት አለባቸው እና ብዙ

ግዛቶች የምዝገባ እና የድምጽ መስጫ መዝገቦችን ከሌሎች ግዛቶች ጋር ያወዳድራሉ፡፡ የምርጫ ባለሥልጣኖች መራጮች ድምጽ

መቼ እንደሰጡ እና እነዚያ ድምጽ መስጫዎች ስለመሰጠታቸው ዝርዝር መዝገቦችን ይይዛሉ። 

የአንድ መራጭ ብቁነት ማረጋገጥ ካልተቻለ (ለምሳሌ፣ መራጩ በብቁ መራጮች ዝርዝር ውስጥ አልነበረም፣ የመራጩ መረጃ

ያልተሟላ ወይም ትክክል አይደለም፣ ወይም መራጩ አስቀድሞ በፖስታ ድምፅ መስጫ ተቀብሎ እንዲመርጥ ተፈቅዶለት ነበር) 

በጊዜያዊ ወይም ተመላሽ የድምፅ መስጫ ላይ እንዲመርጡ ሊፈቀድላቸው ይችላል። ጊዜያዊ ድምጽ መስጫ ካርዶች ከሌሎች

የድምፅ መስጫ ካርዶች ተለይተው የሚቀመጡ ሲሆን ሂደት ውስጥ የሚያልፉት እና የሚቆጠሩት የምርጫ አስፈፃሚው መራጩ

ብቁ መሆኑን እና በምርጫው ላይ ከዚህ በፌት ድምጽ አለመስጠቱን ካረጋገጠ ብቻ ነው። 
አንድ መራጭ የፖስታ ድምጽ መስጫ ሲጠይቅ የምርጫ ባለሥልጣኖች ድምፅ መስጫውን ከመስጠታቸው በፊት ጥያቄው

በመራጩ የቀረበ መሆኑን ያረጋግጣሉ። የድምጽ መስጫ ወረቀት ወደ ምርጫ ቢሮ ሲመለስ፣ ባለሥልጣኖች (ብዙውን ጊዜ

የሁለት ፓርቲ) በምርጫ ፖስታው ላይ ያለውን ፊርማ ወይም ሌላ መለያ መረጃ በመራጩ መሰጠቱን ያረጋግጣሉ። አስፈላጊ

መረጃ ያልሰፈረ ወይም ያልተሟላ ከሆነ፣ ወይም ፊርማ ካስፈለገ እና በፋይሉ ላይ ካለው ጋር የማይዛመድ ከሆነ የምርጫ ካርዱ

አይቆጠርም። በአንዳንድ ሁኔታዎች መራጩን ማሳወቅ እና ችግሩን ለማስተካከል እድል ሊሰጠው ይችላል። 

በስቴትዎ ውስጥ የድምፅ መስጫ ወረቀቶች እንዴት ክትትል እንደሚደረግባቸው እና እንደሚቆጠሩ መረጃ ለማግኘት ወደ እርስዎ

ግዛት ወይም የግዛት ምርጫ ድረ-ገጽ ፈጣን ሊንኮችን ለማግኘት eac.gov/vote ን ይጎብኙ።

የመራጮች ምዝገባ

ለመምረጥ እንዴት መመዝገብ እችላለሁ? 

ከሰሜን ዳኮታ በስተቀር በሁሉም ክልሎች፣ በምርጫ ለመሳተፍ ድምጽ ለመስጠት መመዝገብ አለብዎት። የብቃት መስፈርቶች

እንደየግዛቱ ይለያያሉ፣ ነገር ግን በአጠቃላይ ድምጽ ለመስጠት ለመመዝገብ፣ የሚከተሉት መሆን አለብዎት፦ 

• አንድ የአሜሪካ ዜጋ 

• በምርጫ ቀን ቢያንስ 18 አመት መሆን 

• የተወሰኑ የኗሪነት መስፈርቶችን ሟሟላት 

በአካል፣ በፖስታ እና በብዙ ግዛቶች በመስመር ላይ ድምጽ ለመስጠት መመዝገብ ይችላሉ። አስቀድመው ካልተመዘገቡ ወይም

ምዝገባዎን ማዘመን ከፈለጉ፣ በግዛትዎ የመጨረሻ ቀን ይህን ማድረግዎን ያረጋግጡ። ብዙ ክልሎች መራጮች በምርጫ ቀን

እንዲመዘገቡ ይፈቅዳሉ፣ ነገር ግን ሌሎች ክልሎች ከምርጫው በፊት እስከ 30 ቀናት ድረስ ቀነ ገደብ አላቸው። 

አንዳንድ ግዛቶች ከ18 ዓመት በታች የሆኑ ሰዎች ለመምረጥ አስቀድመው እንዲመዘገቡ ሊፈቅዱላቸው ይችላሉ፤ ስለዚህ ብቁ

ሲሆኑ ወዲያውኑ ድምጽ መስጠት ይችላሉ። 

ስለመመዝገቢያ መስፈርቶች ተጨማሪ መረጃ ለማግኘት ወደ የግዛትዎ ወይም የአካባቢዎ ምርጫ ድረ-ገጽ ፈጣን ሊንኮችን

ለማግኘት eac.gov/vote ን ይጎብኙ። እንዲሁም የብሔራዊ የፖስታ መራጮች ምዝገባ ቅጽን ማውረድ እና ማተም ይችላሉ።

ይህ ፎርም ከሰሜን ዳኮታ፣ ኒው ሃምፕሻየር እና ዋዮሚንግ በስተቀር በሁሉም ግዛቶች ለመመዝገብ ጥቅም ላይ ሊውል ይችላል፣

እና በ21 ቋንቋዎች ተደራሽ ነው። ይህን ቅጽ ለማውረድ ወደ፡ https://www.eac.gov/voters/national-mailvoter-registration-form ይሂዱ።

የፖለቲካ ፓርቲ አባልነቴን እንዴት መለወጥ እችላለሁ? 

የእርስዎን የፖለቲካ ፓርቲ አባልነት የመቀየር ሂደት ብዙውን ጊዜ ድምጽ ለመስጠት ከመመዝገብ ሂደት ጋር ተመሳሳይ ነው።

አንዳንድ ግዛቶች ሲመዘገቡ የፓርቲ አባልነትዎን እንዲያሳውቁ ይጠይቃሉ፤ ሌሎች ደግሞ የፓርቲ አባልነትዎን አይከታተሉም።

የእርስዎ ግዛት የፓርቲ አባልነትን የሚከታተል ከሆነ፣ በመራጮች ምዝገባዎ ላይ የፖለቲካ ፓርቲ አባልነትዎን ለማወጅ ጥያቄ

ይኖራል። 

አንዳንድ ግዛቶች በአንደኛ ደረጃ ምርጫዎች ላይ ድምጽ ለመስጠት መራጮች በፓርቲ አባልነት እንዲመዘገቡ ይጠይቃሉ።

በአጠቃላይ ምርጫዎች (በተለምዶ በኖቬምበር ላይ የሚደረጉ)፣ የፓርቲ አባልነት ምንም ይሁን ምን ለመረጡት እጩ ድምጽ

መስጠት ይችላሉ። 
ተጨማሪ መረጃ ማግኘት ወደሚችሉበት የግዛትዎ ወይም የአካባቢዎ ምርጫ ድረ-ገጽ ፈጣን ሊንኮችን ለማግኘት

eac.gov/vote ን ይጎብኙ።

የመራጭ መረጃዬን (ስም፣ አድራሻ፣ የፖለቲካ ፓርቲ፣ ወዘተ) እንዴት ማዘመን እችላለሁ? 

የመራጮች ምዝገባን የማዘመን ሂደት ብዙውን ጊዜ ድምጽ ለመስጠት ከመመዝገብ ሂደት ጋር ተመሳሳይ ነው። 

የሚከተለው ከሆነ የመራጮች ምዝገባ መረጃዎን ያዘምኑ፡ 

• ከተዛወሩ 

• ስምዎን ከቀየሩ 

• የፖለቲካ ፓርቲ አባልነትዎን መቀየር ከፈለጉ 

• ባለፉት አራት ዓመታት ውስጥ ድምጽ ሰጥተው የማያውቁ ከሆነ 

ለመምረጥ የመመዝገብ አማራጮችን ለማግኘት ወደ የግዛትዎ ወይም የአካባቢዎ የምርጫ ድረ-ገጽ ፈጣን አገናኞችን ለማግኘት

eac.gov/vote ን ይጎብኙ። እንዲሁም የወረቀት ብሔራዊ የፖስታ ድምጽ ሰጪ ምዝገባ ቅጽ ለአካባቢዎ ምርጫ ቢሮ ማስገባት

ይችላሉ። ይህ ፎርም ከሰሜን ዳኮታ፣ ኒው ሃምፕሻየር እና ዋዮሚንግ በስተቀር በሁሉም ግዛት ውስጥ በድጋሚ ለመመዝገብ

ጥቅም ላይ ሊውል ይችላል፣ እና በ21 ቋንቋዎች ተደራሽ ነው፡፡

የመራጮች ምዝገባ መረጃዬን እንዴት ማረጋገጥ እችላለሁ? 

ምዝገባዎን እንዴት ማረጋገጥ እንደሚችሉ ጨምሮ እያንዳንዱ ግዛት የራሱን የድምጽ አሰጣጥ ህግ ያወጣል። ብዙውን ጊዜ

የመራጮች ምዝገባ መረጃዎን በመስመር ላይ ወይም የአካባቢዎን የምርጫ ቢሮ በማነጋገር ማረጋገጥ ይችላሉ። እርስዎ ለመምረጥ

አስቀድመው የተመዘገቡ ከሆነ፣ የመራጮች ምዝገባ መረጃዎ ወቅታዊ እና ትክክለኛ መሆኑን ማረጋገጥ አስፈላጊ ነው፣ በተለይ

በቅርቡ ወደ ሌላ ቦታ ከተዛወሩ ወይም ስምዎን ከቀየሩ። ስለምትኖሩበት ቦታ በጣም ዝርዝር እና ወቅታዊ መረጃ ለማግኘት ወደ

የግዛትዎ ወይም የአካባቢዎ ምርጫ ድረ-ገጽ ፈጣን ሊንኮች ለማግኘት eac.gov/vote ን ይጎብኙ። 

የመራጮች ምዝገባዬን እንዴት መሰረዝ እችላለሁ? 

የመራጮች ምዝገባቸውን ለመሰረዝ ለሚፈልጉ መራጮች የግዛቶች እና የአከባቢ አስተዳደሮች የተለያዩ አማራጮች አሏቸው።

ለመምረጥ ከተመዘገቡ እና የመራጮች ምዝገባዎን መሰረዝ ወይም ማቋረጥ ከፈለጉ፣ የአካባቢዎ ምርጫ ቢሮ ሊረዳዎ ይችላል።

የአካባቢ ምርጫ ቢሮዎችን ማውጫ ማግኘት ወደሚችሉበት የግዛትዎ ወይም የአካባቢዎ ምርጫ ድረ-ገጽ ፈጣን ሊንኮች

ለማግኘት eac.gov/vote ን ይጎብኙ። 

በአድራሻዬ እየኖረ ያልሆነ የተመዘገበ መራጭ ወይም ተመዝግቦ የሞተን መራጭ እንዴት ሪፖርት

አደርጋለሁ? 

በአድራሻዎ ለማይኖር ወይም ለሞተ ሰው የምርጫ ፖስታ ከደረሰዎት እንዲያውቁ ለማድረግ የአካባቢ ምርጫ ቢሮዎን ያነጋግሩ። 

ወቅታዊ የሆነ የመራጮች ምዝገባ ዝርዝሮችን ማስጠበቅ ለምርጫ አስተዳደር ወሳኝ ነው። ሁሉም ግዛቶች የመራጮች ምዝገባ

ዝርዝሮችን ወቅታዊ ለማድረግ እርምጃዎችን ይወስዳሉ፣ ነገር ግን አንዳንድ ጊዜ የምርጫ ቢሮዎች አንድ ሰው ወደሌላ ቦታ

እንደተዛወረ ወይም እንደሞተ አያውቁም። የአካባቢ ምርጫ ቢሮዎችን ማውጫ ወደሚያገኙበት የግዛትዎ ወይም የአካባቢዎ

ምርጫ ድረ-ገጽ ፈጣን ሊንኮች ለማግኘት eac.gov/vote ን ይጎብኙ።

የመምረጥ መንገዶች
በምርጫ ቀን በአካል በመገኘት እንዴት ድምጽ መስጠት እችላለሁ? 

ሁሉም ግዛቶች መራጮች በምርጫ ቀን ድምጽ እንዲሰጡ በአካል የመገኘትን አማራጮች ይሰጣሉ። በአንዳንድ ክልሎች መራጮች

በምርጫ ቀን ድምጽ ለመስጠት ወደ አንድ የተወሰነ ቦታ መሄድ አለባቸው፤ ሌሎች ደግሞ በአውራጃው ውስጥ ያለ ማንኛውም

መራጭ ድምጽ መስጠት የሚችልባቸውን የምርጫ ማእከላት ያዘጋጃሉ። 

የድምጽ መስጫ ቦታዎን፣ ሰዓቱን እና ማንኛውንም ነገር (እንደ መታወቂያ ያለ) ይዘው መምጣት የሚያስፈልግዎት ከሆነ ለማወቅ

ወደ የግዛትዎ ወይም የአካባቢዎ ምርጫ ድረ-ገጽ ፈጣን ሊንኮች ለማግኘት eac.gov/vote ን ይጎብኙ።

ቀደም ብዬ እንዴት ድምጽ መስጠት እችላለሁ? 

ብዙ ግዛቶች ከምርጫ ቀን በፊት መራጮች በአካል ተገኝተው ድምጽ እንዲሰጡ ይፈቅዳሉ። በአንዳንድ ግዛቶች ቀደም ብሎ

ድምጽ መስጠት በአካባቢ ምርጫ ቢሮ ድምጽ መስጠትን ሊያካትት ይችላል፣ ሌሎች ደግሞ በምርጫ ቀን ድምጽ ከመስጠት ጋር

ተመሳሳይ በሆነ የምርጫ ቦታ ላይ ድምጽ መስጠት ይችላሉ። ግዛትዎ ከምርጫ ቀን በፊት በአካል ድምጽ መስጠትን የሚፈቅድ

መሆኑን እና የት ድምጽ መስጠት እንደሚችሉ ለማወቅ eac.gov/vote ን ይጎብኙ፣ ግዛትዎን ወይም አካባቢዎን ይምረጡ እና

'የቀሪ/የፖስታ እና/ወይም ቀደም ብሎ ድምጽ መስጠት መረጃ' የሚለው አገናኝ ላይ ይጫኑ።

በፖስታ እንዴት መምረጥ እችላለሁ? 

እያንዳንዱ ግዛት ማን በፖስታ ድምጽ መስጠት እንደሚችል በተመለከተ የራሱ ህግ አለው። አንዳንድ ግዛቶች በፖስታ ድምጽ

ለመስጠት ምክንያትን ይፈልጋሉ፣ አንዳንዶቹ ማንም ሰው የፖስታ ድምጽ መስጫን እንዲጠይቅ ይፈቅዳሉ፣ እና ሌሎች ደግሞ

ለሁሉም መራጮች የድምጽ መስጫ ፖስታ ይልካሉ። የምክንያቶቹ ምሳሌዎች ህመም፣ ጉዳት፣ አካል ጉዳተኝነት፣ ከተወሰነ ዕድሜ

በላይ፣ በምርጫ ቀን ከአካባቢዎ ውጭ መጓዝ፣ ከቤት ርቆ የኮሌጅ ተማሪ መሆን ወይም በውትድርና ውስጥ ማገልገልን ሊያካትቱ

ይችላሉ። የፖስታ ድምጽ መስጫ ከጠየቁ፣ ድምጽ መስጫዎ እንዲቆጠር በጊዜው ለመመለስ ቀነ-ገደቡን በደንብ ማየትዎን

ያረጋግጡ (በፖስታ ለመላክ በግምት የሚወስደውን ጊዜ ጨምሮ)። 

የቀሪ ወይም የፖስታ ድምፅ መስጫ ከተቀበሉ፣ የፖስታ ድምፅ መስጫውን እንዴት እና መቼ እንደሚመልሱ አስመልክቶ ያሉትን

መመሪያዎች በጥንቃቄ ያንብቡ። 

• በተመላሽ ፖስታ ላይ የተጠየቁትን መረጃዎች በሙሉ ይሙሉ። አንዳንድ ግዛቶች የፖስታ ድምፅ መስጫ ሲመልሱ

በፖስታው ላይ የኖታሪ ወይም የምስክር ፊርማ ይጠይቃሉ። 

• የመመለሻ ኤንቨሎፕዎ ፖስታው አስቀድሞ ተከፍሏል ካልተባለ በቀር፣ ድምጽ መስጫዎትን በፖስታ ከማስገባትዎ በፊት

በፖስታው ላይ በቂ የፖስታ መላኪያ እንዳለ ያረጋግጡ።

• በUSPS ምክር መሰረት፣ የምርጫ ካርድዎ በጊዜው ወደ ምርጫ ቢሮ መድረሱን ለማረጋገጥ ከግዛቱ የጊዜ ገደብ ቢያንስ

አንድ ሳምንት ቀደም ብለው መልሰው ይላኩ። 

• በእርስዎ የአውራጃ ህጎች እና ሂደቶች ላይ በመመስረት የፖስታ ድምፅ መስጫዎን በአካል ወይም አውራጃዎ በሚገኝ

ድሮፕ ቦክስ መመለስ ይችላሉ። 

ብዙ ግዛቶች መራጮች የፖስታ ድምፅ መስጫቸውን ሁኔታ በመስመር ላይ እንዲከታተሉ ይፈቅዳሉ።

ማሳሰቢያ፡ የምርጫ ባለስልጣናት የእርስዎን ግላዊነት በቁም ነገር ያዩታል፣ እና ድምጽዎ ግላዊ ሆኖ መቆየቱን ለማረጋገጥ ብዙ

እርምጃዎች ተወስደዋል። የምርጫ ባለሥልጣኖች እርስዎ ድምጽ እንደሰጡ ወይም እንዳልሰጡ መዝግበው ይይዛሉ፣ ነገር ግን

እርስዎ እንዴት እንደመረጡ ሊያውቁ አይችሉም። 
በግዛትዎ ውስጥ በፖስታ ድምጽ ስለመስጠት የበለጠ መረጃ፣ በግዛትዎ ውስጥ የሚቀርብ ከሆነ የፖስታ ድምጽ መከታተያ መረጃን

ጨምሮ በ eac.gov/vote ላይ ማግኘት ይችላሉ።

በፖስታ የመምረጥ ተደራሽነት

የፖስታ ድምፅ መስጫዎን ለመጠየቅ፣ ምልክት ለማድረግ እና ለመመለስ ተደራሽ ስለሆኑ አማራጮች መረጃ ለማግኘት ከግዛትዎ

ወይም ከአካባቢ ምርጫ ቢሮዎ ያረጋግጡ። በፖስታ የድምጽ አሰጣጥ ሂደት ውስጥ ስለተደራሽነት የበለጠ መረጃ ለማግኘት

እባክዎን ምርጥ ተሞክሮዎች፡ በፖስታ ድምጽ የመስጠት ተደራሽነት ይመልከቱ።

ድሮፕ ቦክሶች እንዴት ይሠራሉ? 

ድሮፕ ቦክስ የፖስታ አገልግሎትን የመመለሻ አስፈላጊነትን ያስወግዳል ምክንያቱም መራጮች የፖስታ አገልግሎትን ከመጠቀም

ይልቅ የምርጫ ካርዳቸውን በቀጥታ ለምርጫ አስፈፃሚዎች እንዲመልሱ ያስችላቸዋል። ይህ ድምጽ መስጫቸውን በፖስታ

ለመመለስ በቂ ጊዜ ለሌላቸው መራጮች ጠቃሚ ሊሆን ይችላል።

ድሮፕ ቦክስን በመጠቀም ድምጽ ለመስጠት፡- 

• የድምጽ መስጫ ወረቀትዎን በመመለሻ የድምፅ መስጫ ፖስታ ውስጥ መክተት እና በመመለሻ የድምጽ መስጫ

ወረቀትዎ ላይ የተጠየቁትን መረጃዎች በሙሉ መሙላት፡፡ አንዳንድ ግዛቶች የፖስታ ድምፅ መስጫዉን ሲመልሱ

በፖስታው ላይ የኖታሪ ወይም የምስክር ፊርማ ይጠይቃሉ። 

• የድምጽ መስጫ ወረቀትዎን በማህበረሰብዎ ውስጥ በሚገኝ ድሮፕ ቦክስ ውስጥ መመለስ። (ማስታወሻ፡ ድሮፕ ቦክሱ

እርስዎ የሚኖሩበት የካውንቲ፣ ከተማ ወይም መንደር መሆኑን ያረጋግጡ።) 

• ድሮፕ ቦክስ የሚጠቀሙ ከሆነ፣ በምርጫ ቀን ከምርጫው መዝጊያ በፊት የፖስታ ድምጽ መስጫ ወረቀትዎን ተመላሽ

ማድረግዎን ያረጋግጡ። 

እያንዳንዱ ግዛት የድሮፕ ቦክሶችን ደህንነት ለማስጠበቅ የራሱ የሆኑ ህጎች እና መስፈርቶች አሉት፡፡ ብዙ ጊዜ፣ እነዚህ መስፈርቶች

የተወሰኑ መቆለፊያዎች ወይም ማህተሞች፣ የቪዲዮ ክትትል እና የጥበቃ ሰንሰለትን ያካትታሉ። አንዳንድ ግዛቶች እና አከባቢዎች

በመንግስት ህንጻዎች ውስጥ ወይም ደህንነታቸው በተጠበቀ የአስተዳደር ስፍራዎች ብቻ ድሮፕ ቦክስ ያስቀምጣሉ፡፡ የምርጫ

አስፈፃሚዎች ብቻ (ብዙውን ጊዜ የሁለት ፓርቲዎች) ናቸው አንዴ ድሮፕ ቦክስ ውስጥ ከገቡ በኋላ ድምፅ መስጫዎችን

እንዲሰበስቡ የተፈቀደላቸው። የምርጫ አስፈፃሚዎች ድሮፕ ቦክስን እንዴት እንደሚጠብቁ የበለጠ ለማወቅ በ EAC እና

በሳይበር ደህንነት እና መሠረተ ልማት ኤጀንሲ (CISA) ድሮፕ ቦክስን በብቃት ስለመጠቀም እና ስለመጠበቅ የተሰጠውን

መመሪያ ይመልከቱ። 

ድሮፕ ቦክስ በአካባቢዎ መኖራቸውን ለማረጋገጥ ወደ እርስዎ የግዛትዎ ወይም የአካባቢዎ ምርጫ ድረ-ገጽ ፈጣን ሊንኮች

ለማግኘት eac.gov/vote ን ይጎብኙ።

እኔ የአሜሪካ ዜጋ ነኝ፣ ግን የምኖረው በሌላ አገር ነው። እንዴት ነው የምመርጠው? 

ወታደራዊ እና በውጭ ሀገር ያሉ መራጮች እና ቤተሰቦቻቸው ለመምረጥ ልዩ ተግዳሮቶች አሉባቸው። ከሌሎች ጥበቃዎች

መካከል፣ የፌደራል ህግ (1) ወታደራዊ እና በውጭ ሀገር ያሉ መራጮች በኤሌክትሮኒካዊ መንገድ መመዝገብ እና የድምጽ መስጫ

መቀበል ይችላሉ እና (2) የፌደራል ምርጫዎች ከመድረሱ ከ 45 ቀናት ባልበለጠ ጊዜ ውስጥ የድምፅ መስጫ በፖስታ ይላካል።

ብዙ ግዛቶች ለፌዴራል ምርጫ ብቻ ሳይሆን ለሁሉም ምርጫዎች ለወታደር እና በውጭ ሀገር ላሉ መራጮች ተጨማሪ ጥበቃ

አላቸው። 
የክልል ህግ የውጭ ሀገር ዜጎች በክልልና በፌደራል ምርጫዎች ላይ ድምጽ እንዲሰጡ የመኖሪያ መስፈርቶችን ይወስናል።

የፌደራል የድምጽ መስጫ እርዳታ ፕሮግራም (FVAP) መምረጥ ለሚፈልጉ ለአገልግሎት ሰጪ አባላት፣ ለቤተሰቦቻቸው እና

በባህር ማዶ ላሉ ዜጎች ግብዓቶች አሉት። መራጮች በግዛታቸው ውስጥ ድምጽ ስለመስጠት እና የድምጽ መስጫቸውን እንዴት

እንደሚጠይቁ እና እንደሚመልሱ ተጨማሪ መረጃ ለማግኘት የFVAP የድምጽ አሰጣጥ እገዛ መመሪያን  መጠቀም ይችላሉ።

እንደ አንድ መራጭ መብቴ ምንድን ነው? 

እያንዳንዱ ግዛት ምርጫ እንዴት እንደሚካሄድ የሚመራ የራሱ የሆነ ህግ አለው፤ ነገር ግን ብቁ ለሆኑ የአሜሪካ ዜጎች የመምረጥ

መብትን የሚጠብቁ በርካታ የፌደራል ህጎች አሉ። የ 1965 የምርጫ መብቶች ህግ አድልዎ ይከለክላል እና በሁሉም ግን

በአንዳንድ ሁኔታዎች ውስጥ የድምፅ አሰጣጥ እገዛን ለመፍቀድ አስተዳደሮችን ይጠይቃል ፣ እና የሄልፕ አሜሪካ ቮት ህግ (1) 

መራጮች በግል እና እራሳቸውን ችለው ድምጽ መስጠት መቻል እንዳለባቸው ፣ (2) ምርጫ ከመሰጠቱ በፊት ድምፅ

መስጫቸውን እንዲቀይሩ ወይም እንዲያስተካክሉ እድል ሊሰጣቸው እንደሚገባ፣ እና (3) መራጮች በጊዜያዊ ወይም ተመላሽ

የድምፅ መስጫ ድምጽ መስጠት እንዲችሉ እንደሚፈቅድ ይገልፃል።

 

ድምጽ በሚሰጡበት ጊዜ የእርስዎ መብቶች

የፌደራል የምርጫ ህጎች የእርስዎን ድምጽ የመስጠት መብቶችን እና የምርጫ ሂደቱን ደህንነት ለማስጠበቅ ይረዳሉ። በአጠቃላይ፣

መራጮች የሚከተሉትን የማድረግ መብት አላቸው፡ 

• ምርጫው ሲዘጋ አሁንም ሰልፍ ላይ ከሆኑ ድምጽ የመስጠት 

• ስህተት ከሰሩ ሌላ የድምጽ መስጫ የመጠየቅ 

• በምርጫ ቦታ በመራጮች ዝርዝር ውስጥ ከሌሉ የጊዜያዊ ድምጽ መስጫ የመጠየቅ 

• እንዴት ድምጽ መስጠት እንደሚችሉ ለማንበብ ወይም ለመረዳት እገዛ ከፈለጉ ከድምጽ መስጫ ሰራተኛ የቋንቋ እርዳታ

የመጠየቅ

• ድምጽ በሚሰጡበት ጊዜ ማስፈራራት ወይም ትንኮሳ እንዳይደርስብዎ 

 

አካል ጉዳተኛ ሆኖ ድምጽ መስጠት

የፌዴራል ሕግ አካል ጉዳተኛ ለሆኑ መራጮችም ጥበቃ ያደርጋል። በተለይ አካል ጉዳተኞች የሚከተሉትን የማድረግ መብት

አላቸው፡- 

• በግል እና በተናጥል ድምጽ መስጠት 

• ለአካል ጉዳተኛ መራጮች የድምጽ መስጫ ማሽኖች ያለው አመቺ የሆነ የምርጫ ቦታ

መራጮች ከሚከተሉት አንዱን ሊያደርጉ ይችላሉ፦ 

• ተደራሽ የሆነውን የድምፅ መስጫ ማሽን ለመጠቀም የሰለጠኑትን በምርጫ ቦታቸው ካሉ ሰራተኞች እርዳታ መፈለግ

ወይም

• ድምጽ እንዲሰጡ የሚረዳቸው ሰው ማምጣት 
መራጮች ተደራሽ ስለሆኑ የድምጽ መስጫ እገዛዎች፣ የድምጽ መስጫ ርዳታ እና ስለ ቀሪ የድምጽ መስጫ ሂደቶች መረጃ ሊጠይቁ

ይችላሉ። 

ለበለጠ መረጃ eac.gov/vote ን ይጎብኙ ወይም የዩኤስ የምርጫ እርዳታ ኮሚሽንን በስልክ ቁጥር 866-747-1471 ወይም

በኢሜል listen@eac.gov ያግኙ። ስለ አሜሪካውያን የአካል ጉዳተኞች ህግ መረጃ በa da.gov ላይ ይገኛል።

 

ተጨማሪ ግብአቶች

ለክልልዎ የመራጮች ምዝገባ እና ድምጽ አሰጣጥ ህጎች ምርጡ የመረጃ ምንጭ የእርስዎ ግዛት ወይም የአካባቢ ምርጫ ቢሮ ነው። ወደ

የክልልዎ ወይም የግዛትዎ ምርጫ ድረ-ገጽ ፈጣን ሊንኮችን eac.gov/vote ን ይጎብኙ።

ስለ ፌዴራል ህጎች ተጨማሪ መረጃ በሲቪል መብቶች ክፍል ድረ-ገጽ justice.gov/crt/voting-section ላይ ማግኘት

ይችላሉ።

ለፌዴራል የድምጽ መስጫ መብቶች ህጎች እና ጥበቃዎች ዝርዝር እንዲሁም ሌሎች የድምጽ መስጫ መረጃዎችን ለማግኘት

usa.gov/voting እና vote.gov ን ይጎብኙ።